**УКАЗАНИЯ**

**за изчисление на точките от студентските анкети**

Анкетите със студентите са достъпни на сайта на електронната платформа за електронно дистанционно обучение Moodle на адрес <http://elearn.uni-sofia.bg/>.

1. Влизате в **Moodle** на посочения електронен адрес **с потребителското име и паролата си за системата СУСИ**.
2. От блока (НАВИГАЦИЯ) вляво горе избирате „**Моите курсове**“.
3. От „Моите курсове“ онези от вас, които имат разработени курсове в Moodle, избират името на курса, в чието **заглавие** е включен допълнителният текст „**зимен семестър, 2016/2017**“. Онези, които нямат разработени курсове в Moodle, ще виждат само заглавията на курсовете, в които се намират анкетите със студентите.
4. Отваряте курса и избирате „**Анкета за оценка на курс, зимен семестър, 2016/2017**“.
5. На отворилата се страница избирате „**Преглеждане на всички отговори**“.
6. След отварянето на обобщените отговори на анкетата проверявате дали в списъка под *1 Учебна дисциплина* фигурира заглавието на друг/ чужд курс и съответно под *2 Преподавател* и *3 Асистент* – името на друг преподавател/ асистент:
   1. Ако няма, отивате (със скрол) надолу до *I. Оценка за работата на преподавателя* (ако водите лекции) и до *II. Оценка за работата на асистента* (ако водите упражнения). Точките от една попълнена анкетна карта се получават, като се сумират точките, дадени за отговорите на въпросите от част I. Оценка за работата на преподавателя (за титуляра на курса) или част II. Оценка за работата на асистента (за асистента).
   2. От 12-те въпроса за титуляра и 11-те въпроса за асистента по 8 на брой са **с оценка от 6 до 2**. За всеки от 8-те въпроса виждате обобщен резултат за получените точки за съответния въпрос:

**Пример:**

(оценка) 6 / 75% / 30 (студенти)

(оценка) 5 / 25% / 10 (студенти)

и т.н. .........

Умножавате броя на студентите (30) по съответната оценка (6) = 180. Към това число се прибавя полученото произведение за всяка оценка от 6 до 2 – 10 х 5 = 50; 180 + 50 = 230 и т.н. .........

Същата процедура на изчисление се повтаря за всеки един въпрос от 8-те въпроса с отговори от 6 до 2.

* 1. За всеки отговор на двата въпроса „**Бихте ли предпочели да посещавате лекции по посочената учебна дисциплина, водени от друг преподавател?**“или„**Бихте ли предпочели да посещавате упражнения по посочената учебна дисциплина, водени от друг асистент?**“с отговори **„да“**, **„не мога да преценя“**, **„не“** се прибавят съответно: за отговор „да“ – 1 точка; за отговор „не мога да преценя“ – 2 точки; за отговор „не“ – 3 точки.
  2. За всеки отговор на въпроса„**Посочва ли преподавателят достатъчно специализирана научна литература по посочената дисциплина?**“с отговори **„не“**, **„не мога да преценя“**, **„да“** се прибавят съответно: за „не“ – 1 точка; за „не мога да преценя“ – 2 точки; за „да“ – 3 точки.
  3. За всеки отговор на въпросите с **отговори** **„да“** и **„не“** се прибавят съответно: за отговор „да“ – 2 точки; за отговор „не“ – 1 точка

(виж и анкетната карта за студенти на <https://www.uni-sofia.bg/index.php/bul/universitet_t/upravlenie_na_kachestvoto/atestirane_na_prepodavatelite>).

* 1. В случай че в попълнена анкетна карта **липсва отговор на даден въпрос**, броят на точките за преподавателя по този въпрос се счита равен на средното аритметично на възможните минимален и максимален брой точки за въпроса, както следва:
     1. За 8-те въпроса с **отговори от 6 до 2** за всеки липсващ отговор се добавят **4** **точки** (6+2:2 – средноаритметично на възможните минимален и максимален брой точки).
     2. За въпросите с **отговори „да“ и „не“** за всеки липсващ отговор се добавят по **1.5** **точки** (2+1:2 – средноаритметично на възможните минимален и максимален брой точки).
     3. За въпросите с **отговори „да“**, **„не мога да преценя“**, **„не“** за всеки липсващ отговор се добавят по **2** **точки** (1+3:2 – средноаритметично на възможните минимален и максимален брой точки).
  2. Полученият сбор от точки за отговорите на всички въпроси се дели на броя на отговорилите студенти.
  3. Същото се прави за всеки един курс.

1. Изчислените резултати (списък на курсове + брой точки за всеки един) се изпращат **лично**, както следва:
   * Катедра ЕКИА
   * Катедра Класически Изток
   * Катедра по Тюркология и алтаистика
   * Катедра Арабистика и семитология
   * Катедра Кореистика
   * Катедра Класическа филология

на доц. Милена Йорданова ([yordanova\_milena@yahoo.com](mailto:yordanova_milena@yahoo.com))

* + Катедра Англицистика и американистика
  + Катедра Испанистика и португалистика
  + Катедра Германистика и скандинавистика
  + Катедра Романистика

на д-р Мария Ендрева ([marendreva@gmail.com](mailto:marendreva@gmail.com))

1. Ако в анкетата фигурират **имена на други преподаватели** (респективно на други курсове), преди да изпълните горните стъпки и пресмятания, трябва да идентифицирате поредния номер на сгрешената анкета (анкетата за друг курс) по следния начин:
   1. Отваряте линка **List of response** (в горната част на страницата с отговорите на анкетата) и отваряте съответния номер анкета (Responses), кореспондиращ на поредния номер на сгрешения курс. Изчислявате резултатите от сгрешената анкета и ги изваждате от общия резултат.

Ако имате въпроси, моля, обръщайте се към Атестационната комисия:

проф. дфн Татяна Евтимова (приемно време: ЦИЕК – четвъртък 14.30–16.00 ч.);

доц. д-р Милена Йорданова (приемно време: ЦИЕК – сряда 12.00–13.30 ч., каб. 16);

доц. д-р Снежина Димитрова (приемно време: Ректорат – вторник 14.00–15.30 ч.; каб. 172)

или към Декана на ФКНФ, проф. д-р Мадлен Данова (приемно време: вторник 12.00–14.00 ч., декански кабинет 232).

**Срокът** за изпращане на резултатите от анкетите е **12 май 2017 г.**